क'कराझार , डिसेम्बर 4 : बुहुमनि गुबुन गुबुन जायगाफोराव फालिनायजों लोगोसे क'कराझार जिल्लानि गेनड्राबिलावबो हादोरनांआरि अंगहा सुबुं सानखौ फालिदों । खौरां मोन्नाय बादिब्ला बिटिची खुंथायनि अंगहा सुबुं आफाद एबा BTC Disabled Persons Association आ समबारखालि हादोरनांआरि अंगहा सुबुं सान ( International Day of Persion with Disabilities ) खौ बायदि बायदि हाबाफारि लानानै फालिदों । हाबाफारि बादियै आफादनि आफादगिरि राजिब लशन राय बिथांआ फुं समाव आफादनि फिरफिलाखौ बिरहोयो आरो बिथांनि दैदेन्नायावनो सावराय मेलखौबो खुंफुङो होन्ना जोंनिम खौरां मोन्नाय जायो । बेजों लोगोसे आसाम हादोरसानि गुबुन गुबुन जिल्लाफोर फारियै - जयसागड़ , तेजपुरावबो होदारनांआरि अंगहानि सुबुं सानखौ फालिदों होन्ना खौरां मोन्नाय जायो । फारसेथिं गुवाहाटी नोगोरमायाव आसाम सरकारनि बेरेखायै धर्ना होनानै अंगहानि सुबुंफोरा गोसोम सान एबा Black Day पालिदों । 
क'कराझाराव हादोरनांआरि अंगहा सुबुं सान फालिदों